open-index/open-wikipedia-markdown huggingface dataset:
Kotvina

**Kotvina** () estas vilaĝo en Ĉeĥio, parto de municipo Okounov en distrikto Chomutov. Ĝi troviĝas proksimume 3&nbsp;km oriente de Okounov. Laŭlonge laŭ la norda rando kondukas fervojlinio Chomutov–Cheb. En la jaro  ĉi tie vivis . En la dek tria jarcento proprumis Kotvinon doksana monaĥejo, sed pli oste ĝi fariĝis konsisto de senjorujo de burgo Egerberk kaj post ĝia pereo la vilaĝo apartenis al Klášterec nad Ohří.

**Kotvina** estas ankaŭ nomo de katastra teritorio kun areo 4,06&nbsp;km². 

## Historio 
La unua skribmencio pri la vilaĝo devenas el la jaro 1226.

Antaŭ la dua mondmilito Kotvina fariĝis ŝatata somerrestadejo, kiu logis turistojn per romantika pejzaĝo kun ruinoj de burgoj, baniĝado en Ohře freŝa aero. La turistoj povis enloĝiĝi en privateco aŭ du gastejoj. 

Post la dua mondmilito okazis ellandigo de germanoj 

## Loĝantaro 
## Ĉirkaŭaĵo
* Lestkov
* Velká Lesná

## Pluaj fotoj

Kotvina - čp. 27.jpg|Kotvina
Kotvina-hostinec.jpg|Gastejo
Kotvina 2021-10-16 Louka a Mravenčák.jpg|Herbejo kaj Mravenčák
Kotvina 2021-11-21 Řopík 14c.jpg|Malpeza fortikaĵo

Kategorio:Okounov
Kategorio:Vilaĝoj en distrikto Chomutov
Kategorio:Setlejoj en Doupova montaro
Kategorio:Setlejoj sur Ohře
Kategorio:Eksaj municipoj en Ĉeĥio
Monta turdo

La **monta turdo** () estas amerika birdospecio el la familio de turdedoj.

## Taksonomio
Laŭ AviList, jen ĉi-sube la listo de la akceptitaj taksonoj por tiu specio, kaj ties Esperantaj nomoj:

*Passeriformes - paseroformaj
**Turdidae - turdedoj
****Turdus* Linnaeus, C, 1758 - turdo
*****Turdus plebejus* Cabanis, JL, 1861 - monta turdo
******Turdus plebejus differens* (Nelson, EW, 1901)
******Turdus plebejus rafaelensis* Miller, WD; Griscom, L, 1925
******Turdus plebejus plebejus* Cabanis, JL, 1861

## Distribuo kaj habitato
La monta turdo estas birdo de altaj montarbaroj kaj apudaj pli malfermaj areoj kaj arbarlimoj. Ĝi reproduktiĝas en altebenaĵoj de suda Meksiko ĝis okcidenta Panamo. Ĝi preferas kverkojn kun multaj epifitoj kaj muskoj, normale de altitudo de 1800 m ĝis la arbarlimo. Ĝi malsupreniras en grupoj ĝis 900 m dum la pluvsezono.

## Aspekto
La monta turdo similas al aliaj *Turdus*-turdoj laŭ ĝenerala aspekto kaj kutimoj. Ĝi estas 23–26 cm longa kaj pezas averaĝe 86 g. La plenkreskulo estas unuforme olivecbruna kun malfortaj blankaj strioj sur la gorĝo. La beko estas nigra kaj la kruroj estas malhelbrunaj. La junulo similas al la plenkreskulo, sed havas flavbrunajn aŭ oranĝajn striojn sur la kapo kaj supraj partoj, kaj malhelajn makulojn sur la subaj partoj. Du supraĵe similaj parencoj kunuzas la arelaon de ĉi tiu specio: nome la Fulga turdo estas pli nigra kun oranĝaj beko, okulringoj kaj kruroj, kaj la Argilkolora turdo estas multe pli pala kaj flavbeka.

## Referencoj 
Kategorio:Turdedoj
Kategorio:Birdoj de Ameriko
Nivy

Nomon **Nivy** portas pluraj setlejoj:

* Nivy (Děpoltovice), parto de municipo Děpoltovice en distrikto Karlovy Vary
* Nivy (Střítež), parto de municipo Střítež en distrikto Žďár nad Sázavou
* Dolní Nivy, municipo en distrikto Sokolov
* Horní Nivy, parto de municipo Dolní Nivy en distrikto Sokolov
Madagaskara kaprimulgo

La **Madagaskara kaprimulgo**, *Caprimulgus madagascariensis*, estas birda specio de la genro de kaprimulgoj, kiu estas loĝanta reproduktulo en Madagaskaro, apuda insuleto Nosy Boraha kaj Aldabra en Sejŝeloj.

Ties natura vivmedio estas subtropika aŭ tropika humida arbaro de malaltaj teroj kaj subtropika aŭ tropika humida montararbaro.

Kiel ĉe aliaj kaprimulgoj, ankaŭ tiu specio pro sia makuleca sablobruna aspekto bone kamufliĝas sur grundo de sekaj foliaro kaj herbaro. Same, ĝi manĝas ĉefe fluginsektojn, helpite de bridaj harecplumetoj.

## Referencoj 
## Eksteraj ligiloj 
Kategorio:Kaprimulgoformaj
Kategorio:Birdoj de Afriko
Kategorio:Birdoj de Madagaskaro
Blankokula turdo

La **blankokula turdo** () estas amerika birdospecio el la familio de turdedoj. Ĝi estas endemia de Jamajko.

## Taksonomio
Laŭ AviList, jen ĉi-sube la listo de la akceptitaj taksonoj por tiu specio, kaj ties Esperantaj nomoj:

*Passeriformes - paseroformaj
**Turdidae - turdedoj
****Turdus* Linnaeus, C, 1758 - turdo
*****Turdus jamaicensis* Gmelin, JF, 1789 - blankokula turdo

## Aspekto
Temas pri malhela turdo ĝenerale grizeca, ardezgriza dorse, kun pli helaj malsupraj partoj, nigrablanka gorĝo apartigita per blanka antaŭa duonkolumo, kaj malhelbruna kapo kie kontrastas helblublankaj okuloj kiuj estas tialo por la ordinara nomo de la specio.

## Referencoj 
Kategorio:Turdedoj
Kategorio:Birdoj de Ameriko
Hispaniola turdo

La **hispaniola turdo** () estas kariba birdospecio el la familio de turdedoj. Ĝi estas endemio de la montoj de Hispaniolo kun plej granda arealo en Dominika Respubliko ol ĉe Haitio.

Malgraŭ kutime timema konduto, ĝi ofte kuraĝe alproksimiĝas al vojoj kaj aliaj homaj artefaktoj. Ĝi kutime kantas nur ĉe krepusko kaj tagiĝo, kiam ĝi estas plej aktiva.

## Taksonomio
Laŭ AviList, jen ĉi-sube la listo de la akceptitaj taksonoj por tiu specio, kaj ties Esperantaj nomoj:

*Passeriformes - paseroformaj
**Turdidae - turdedoj
****Turdus* Linnaeus, C, 1758 - turdo
*****Turdus swalesi* (Wetmore, A, 1927) - hispaniola turdo
******Turdus swalesi dodae* Graves, GR; Olson, SL, 1986
******Turdus swalesi swalesi* (Wetmore, A, 1927)

## Referencoj 
Kategorio:Turdedoj
Kategorio:Birdoj de Ameriko
Phillip Clancey

**Phillip Alexander CLANCEY** (26a de Septembro 1917 – 18a de Julio 2001) estis grava fakulo pri ornitologio de Sudafriko. 

## Vivo
Li naskiĝis kaj edukiĝis en Glasgovo, Skotlando. Li militservis en Italio dum la Dua Mondmilito kaj tiukadre li ricevis diversajn medalojn.

En 1948–1949, li akompanis kolonelon Richard Meinertzhagen en ornitologia ekspedicio en Jemeno, Adeno, Somalio, Etiopio, Kenjo kaj Sudafriko. Clancey elmigris al Sudafriko en aŭgusto 1950 por alpreni la postenon de Kuratoro de la Natalo-Muzeo en Pietermaritzburg. Li estis Direktoro de la Durbana Muzeo kaj Artgalerio de 1a de januaro 1952 ĝis sia emeritiĝo la 25an de septembro 1982. Clancey ankaŭ funkciis kiel Prezidanto de la Sudafrika Muze-Unuiĝo, Prezidanto de la Sudafrika Ornitologia Societo kaj Prezidanto de la Natalo-Birdoklubo.

## Verkoj 
Clancey ege multe verkis pri la taksonomio de afrikaj birdoj, kaj nomis ĉirkaŭ du cent subspeciojn de sudafrikaj birdoj.

**The Birds of Natal and Zululand* (1964);
**The Gamebirds of Southern Africa* (1967);
**Catalogue of the Birds of the South African Subregion* (1965–1972);
**Handlist of the Birds of Southern Mozambique* (1970–1972);
* Kunverkisto de Vol II de *Atlas of Speciation of African Birds* (1978);
* Ĉefredaktoro de *S.A.O.S. Checklist of Southern African Birds* (1980);
**The Rare Birds of Southern Africa* (1985);
**Kingfishers of Sub-Saharan Africa*, Jonathan Ball Publishers (31a de Decembro 1992) 
* *The Birds of Southern Mozambique*. African Bird Book Publishing; 2a Rev Eldono (Januaro 1996) 
* Kontribuis al *The Atlas of Southern African Birds* (1997).

Aliaj publikaĵoj estis ĉirkaŭ 600.

## Referencoj
*Obituary, R.J Dowsett, D Allan, R McGowan (2002), Phillip Alexander Clancey (1917–2001), *Ibis* 144 (2), 369–370.
*In memoriam: Phillip Alexander Clancey, 1917-2001, David Allan, *The Auk* 120(1):198-199, 2003

Kategorio:Britaj ornitologoj
Kategorio:Skotaj zoologoj
Kategorio:Sudafrikaj biologoj
Linnea Torstenson

**Linnea Torstenson** estas sveda manpilkistino. Ŝi naskiĝis la 30-an de marto 1983 en Eskilstuna, do nun estas -jaraĝa. Inter la jaroj 2005 kaj 2016 ŝi estis kerna membro de la sveda virina nacia teamo de manpilkado - sume en tiuj 12 jaroj ŝi sukcesis pri 654 goloj. Interalie ŝi partoprenis en la matĉoj de la virina eŭropa ĉampionado de manpilkado 2010, kie ŝia nacia teamo atingis la duan lokon, kaj en tiu ĉampionado elektiĝis la plej bona manpilkistino de la turniro.

## Eksteraj ligiloj 
* Linnea Torstenson en la retejo de la Eŭropa Manpilka Federacio ()
* Linnea Torstenson en la retejo de la Sveda Olimpika Komitato ()
* Linnea Torstenson en la retejo *Olympedia* ()

Kategorio:Svedaj manpilkistoj
Neĉisara kaprimulgo

La **Neĉisara kaprimulgo**, *Caprimulgus solala*, estas birda specio de la familio de kaprimulgedoj, kiu estas nun supozita hibrido. Ĝi estas endemia de Etiopio.

La specio estis unuafoje malkovrita en 1990 kiam esploristoj malkovris disŝiritan specimenon en la Neĉisara Nacia Parko. Post alporti reen ununuran flugilon de la specimeno ĝis la Muzeo pri Natura Historio de Londono, oni konsideris ĝin kiel antaŭe nekonata specio. Ĝia specifa nomo, *solala*, signifas "nur flugilo".

## Referencoj 
* http://datazone.birdlife.org/species/factsheet/nechisar-nightjar-caprimulgus-solala/text

## Eksteraj ligiloj 
*BirdLife Species Factsheet.

Kategorio:Kaprimulgoformaj
Kategorio:Birdoj de Afriko
Kategorio:Birdoj de Etiopio
Montokaprimulgo

La **Montokaprimulgo**, *Caprimulgus poliocephalus*, estas birda specio de la genro de kaprimulgoj, kiu vivas en Sub-Sahara Afriko kiel indiĝena de altaj teroj de Centra kaj Orienta Afriko, kie ĝi estas surloke ofta specio.

## Taksonomio
La Montokaprimulgo estis origine priskribita de la germana natursciencisto Eduard Rüppell en 1840. Li uzis la nuntempan duvortan nomon *Caprimulgus poliocephalus*.

Oni agnoskis jenajn kvar subspeciojn:
* *C. p. poliocephalus* Rüppell, 1840 – Etiopio ĝis norda Tanzanio, ankaŭ sudokcidenta Saudarabio
* *C. p. ruwenzorii* Ogilvie-Grant, 1909 – sudokcidenta Ugando, orienta Demokratia Respubliko Kongo
* *C. p. guttifer* Grote, 1921 – Tanzanio, Malavio kaj Zambio
* *C. p. koesteri* Neumann, 1931 – centra Angolo

La subspecio *C. p. ruwenzorii* antaŭe estis foje traktita kiel aparta specio, nome la Ruwenzori-kaprimulgo. Kvankam molekula genetika studo de ĉi tiuj kvar kaprimulgoj ne estis publikigita, la rezultoj de la detala mezurado de muzeaj specimenoj sugestas, ke ili estu konsiderataj samspeciaj.

## Aspekto
La Montokaprimulgo estas sufiĉe malhela kaprimulgo kreskanta ĝis longo de proksimume 23 cm. Ĝi havas iom brunan, nigrecan aŭ ĉokoladbrunan makulecan plumaron. La masklo havas blankajn makulojn sur siaj kvar ĉefaj primaroj kaj la ekstera rando de la vosto estas blanka. La ino havas sablokolorajn makulojn en siaj primaraj kaj malpli blankajn en la vosto. La voko estas naza *ank-ank-ank*, ofte sekvata de altatona fajfo *piiiju-pirrr*, la unua silabo malleviĝanta kaj poste leviĝanta, kaj la dua silabo trema kaj malleviĝanta.

## Distribuado kaj habitato
La Montokaprimulgo estas indiĝena de Centra kaj Orienta Afriko. Ĝia teritorio estas en Angolo, Demokratia Respubliko Kongo, Eritreo, Etiopio, Kenjo, Malavio, Saudarabio, Sudano, Tanzanio, Ugando kaj Zambio. Ĝi ekzistas en altecoj inter proksimume 1,000 kaj 3,350 m. Kiel aliaj kaprimulgoj, ĝi estas noktula, manĝante tineojn kaj aliajn grandajn insektojn. Ĝi estas plejparte arbarbirdo, sed troviĝas ankaŭ en plantejoj, kultivitaj areoj proksime de arbaroj, kaj en bone arbarkovritaj urbaj areoj.

## Statuso
La Montokaprimulgo estas ofta specio kun tre larĝa teritorio. Neniu speciala minaco estis identigita kaj la populacitendenco supozeble estas stabila. Pro tiuj kialoj, la Internacia Unio por Konservado de Naturo taksis ĝian konservan statuson kiel "malplej zorgiga".

## Referencoj 
## Eksteraj ligiloj 
Kategorio:Kaprimulgoformaj
Kategorio:Birdoj de Afriko
Neĉisara Nacia Parko

**Neĉisara Nacia Parko** estas nacia parko en Etiopio. Ĝi estas en la Orientafrika Rifto ene de la sudokcidento de la Etiopaj Altaĵoj. 

La 750 km² de la parko inkludas la lokon nomitan "Ponto de Dio", istmon inter Abaja Lago kaj Lago Ĉamo, kaj la Neĉisaraj (blanka herbo) ebenaĵoj oriente de la lagoj. Ĝi estas oriente de Arba Minĉ. Parkalteco varias inter 1 108 kaj 1 650 m.

Pli altaj arboj trovitaj en la parko estas *Dichrostachys cinerea*, *Acacia tortilis*, *Balanites aegyptiaca* kaj malpli ofta *Acacia nilotica*. La suda parto de la parko estas dominita per edafa herbejo kaj kalkeca nigra argila grundo sube kun *Dobera glabra*, *Acacia tortilis* kaj la herbo *Chrysopogon aucheri* formanta grandan parton de la pejzaĝo.

Faŭno en la parko inkludas stepan zebron, gazelon de Grant, dik-dikon, hipopotamojn, afrikan leopardon, makulhienon, kaj grandan kuduon, leonon kaj gepardon. La parko ankaŭ enhavas tragelafon, akvantilopon, arbustan porkon, Anub-pavianon, ĥlorocebojn, kaj nigradorsan ŝakalon. Ĝi ankaŭ gastigis unu el la lastaj tri populacioj de la alcelafo de Swayne, kiu nun estas plej certe formortinta, ĉar la lasta individuo estis vidita en 2017.

La Nacia Parko Neĉisar estas konsiderata kiel grava vivejo por birdoj inkluzive de alcionoj, cikonioj, pelikanoj, fenikopteroj kaj afrikaj fiŝagloj. Peco de la nordokcidenta bordo de Lago Ĉamo estas konata kiel Krokodila Merkato, kie centoj da Nilaj krokodiloj kolektiĝas por dormi.

## Vidu ankaŭ 
* Neĉisara kaprimulgo

## Eksteraj ligiloj 
* The National Parks of Ethiopia: Nechisar National Park (*Addis Tribune*)
* World Database on Protected Areas factsheet on Nechisar National Park

Kategorio:Naciaj parkoj en Etiopio
Kategorio:Etiopaj Altaĵoj
Kategorio:Granda Rifto
Monto Brancastello

***Monto Brancastello*** estas monto de Italio. Ĝi apartenas al la provinco Teramo kaj al la regiono Abruco. La montopinto situas je supermara alteco de  metroj kaj elstaras je  metroj super la ĉirkaŭa ebenaĵo. La monto apartenas al la montara grupo *Gran Sasso* kaj en pli vasta senco estas parto de la montaroĉeno Apeninoj (, prononco '''').

Kategorio:Montoj en Italio
Kategorio:Apeninoj
Kategorio:Geografio de Abruco
Senornama kaprimulgo

La **Senornama kaprimulgo**, *Caprimulgus inornatus*, estas birda specio de la familio de kaprimulgedoj, kiu reproduktiĝas en suda Sahelo, Suda Sudano, la Korno de Afriko kaj sudokcidento de la Araba Duoninsulo. Ĝi migras al pli malaltaj latitudoj - inklude centra Kongo kaj norda Tanzanio. 

Sufiĉe simplaspekta kaprimulgo kun grizbrunaj, brunaj, kaj ruĝecaj morfoj. Maskloj havas blankajn punktojn sur primaraj (4 plumoj), grandajn blankajn angulojn en la vosto, kaj neniom da blanko en la gorĝo (povas montri nigrajn punktojn sur la krono kaj skapularoj kiel Stelkaprimulgo). Inoj havas sablobrunajn flugilpunktojn, kaj neniom da blanko en la vosto.

## Konservostatuso 
Tiu specio havas ege vastan teritorion, kaj tial ne alproksimiĝas al la sojloj por Vundebla specio sub la kriterio de teritorigrandeco (amplekso de ĉeesto 30% malkresko dum dek jaroj aŭ tri generacioj). La loĝantargrandeco ne estis kvantigita, sed ĝi ne verŝajne alproksimiĝas al la sojloj por *Vundebla* laŭ la loĝantargrandeckriterio (10% en dek jaroj aŭ tri generacioj, aŭ kun precizigita populacistrukturo). Pro tiuj kialoj la specio estas taksita kiel Malplej Zorgiga.

## Distribuado 
Sub-Sahara Afriko kaj sudokcidenta Araba Duoninsulo.

**Okcidenta Afriko**: Maŭritanio, Senegalo, Gambio, Gvineo Bisaŭa, Gvineo, Malio, Sieraleono, Liberio, Eburbordo, Burkino, Ganao, Togolando, Benino, Niĝerio, Niĝero, Ĉadio, Kameruno, Centrafrika Respubliko, Ekvatora Gvineo, Demokratia Respubliko Kongo

**Orienta Afriko**: Sudano, Eritreo, Etiopio, Somalio, Kenjo, Ugando, Tanzanio kaj lastatempe vidita en Ruando, nome en Akagera Nacia Parko en marto 2022

**Araba Duoninsulo**: Saudarabio, Jemeno

## Taksonomio 
Tiu estas monotipa specio.

Tamen aliaj fakuloj agnoskis jenajn tri subspeciojn: *C. i. inornatus*, *C. i. malbranti*, *C. i. ludovicianus*.

## Habitato 
Ĉefa vivmedio estas dorna arbustaro.

## Referencoj 
* http://datazone.birdlife.org/species/factsheet/nechisar-nightjar-caprimulgus-solala/text

## Eksteraj ligiloj 
*BirdLife Species Factsheet.

Kategorio:Kaprimulgoformaj
Kategorio:Birdoj de Afriko
Kategorio:Birdoj de Azio
Sándor Károly Klempa

**Sándor Károly Klempa** [ŝAndor kAroj], laŭ la hungarlingve kutima nomordo **Klempa Sándor Károly** estis hungara pastro, premonstrata monaĥo, mez- kaj altlerneja instruisto, skolto.

 naskiĝis  en Graz, li mortis  en Graz.

## Biografio 
 maturiĝis en benediktana gimnazio en Győr en 1916, poste en Jászó li aliĝis al la premonstrata ordeno. Li studis en Jászó, Csorna, Budapeŝto kaj Graz, krome li studis muzikon en konservatorio en Graz kaj Muzikarta Altlernejo Ferenc Liszt. En 1922 li akiris pedagogian diplomon en Scienca Universitato Péter Pázmány, jaron poste li doktoriĝis. Li monaĥiĝis en 1921 en Csorna, jaron poste li pastriĝis en Győr. Inter 1922–1949 li instruis en premonstrata gimnazio en Keszthely kaj gvidis la lernejan orkestron, ekde 1931 li instruis en Georgikon, inter 1941-1947 li estis ankaŭ monaĥejestro, inter 1933-1952 ankaŭ bibliotekestro de Georgikon. En 1925 li akiris diplomon el franca lingvo en Scienca Universitato Erzsébet, en la sekva jaro li finis muzikan kurson en Grenoble.

En la frua socialismo pro la lernejaj ŝtatiĝoj lia kariero rompiĝis, tial en 1948 li estis subpastro en Keszthely, en 1950 pastro en Igal, inter 1951-1955 en Türje, inter 1955-1982 li jam estis gvidanto de paroĥoj en Zalaszentgrót. Inter 1957-1959 li havis postenon ĉe la diocezo, poste li gvidis la diocezon de Veszprém ĝis 1972, pli poste li estis titulara episkopo. En la literaturo li ĉefe traktis german-meksikajn kaj hispan-meksikajn kulturajn rilatojn, dum en la muziko li esploris verkojn de Károly Goldmark kaj Mozart.

## Elektitaj komponaĵoj 
* *Rabmadár* (junulara opereto)
* *Riadó lesz* (opero)

## Elektitaj kontribuoj 
* *Kurzer Leitfaden der deutschen Literatur Geschichte.* (1927)
* *Calderon és Shakespeare.* (1935)
* *A keszthelyi Festetics könyvtár 1500-ig terjedő ősnyomtatványai.* (1939)
* *Az első keszthelyi nyomda.* (1943)
* *Lourdesi kilenced. Imafüzet* (1963)

## Fontoj 
* biografio hungare kun foto
* biografio hungare kun foto
* biografio hungare
* biografio hungare
* biografio angle

## Referencoj 
Kategorio:Hungaraj pastroj
Kategorio:Hungaraj premonstrataj monaĥoj
Kategorio:Hungaraj episkopoj
Kategorio:Hungaraj altlernejaj instruistoj
Kategorio:Hungaraj instruistoj
Kategorio:Hungaraj bibliotekistoj
Kategorio:Hungaraj komponistoj
Kategorio:Hungaraj skoltoj
Antila turdo

La **antila turdo** () estas antila birdospecio el la familio de turdedoj.

## Taksonomio
Laŭ AviList, jen ĉi-sube la listo de la akceptitaj taksonoj por tiu specio, kaj ties Esperantaj nomoj.

## Distribuo kaj habitato
Ĝi troviĝas en Malgrandaj Antiloj nome en Dominiko, Gvadelupo, Moncerato kaj Sankta Lucia. Ties natura habitato estas subtropikaj aŭ tropikaj humidaj montarbaroj. Ĝi estas minacata de habitatoperdo.

## Referencoj
Kategorio:Turdedoj
Kategorio:Birdoj de Karibio
Endre József Pintér

**Endre József Pintér** [jOĵef], laŭ la hungarlingve kutima nomordo **Pintér Endre József** estis hungara premonstrata monaĥo, instruisto.

 naskiĝis  en Zalaszántó, li mortis  en Csorna.

## Biografio 
 aliĝis al la premonstratoj en 1816 en Csorna, en 1822 li pastriĝis kaj monaĥiĝis, poste li estis membro de :en:convent. Li instruis en gimnazioj de Keszthely (1825-1827) kaj Szombathely (1827-1844), poste li akiris pedagogian licencon pri la hungara lingvo, pli poste li estis monaĥeja zorganto en Csorna. Inter 1849–1858 li denove instruis en Keszthely, poste li estis gimnaziestro ĝis sia pensiuliĝo en 1874, dum en 1861 li estis monaĥejestro, en 1864 monaĥeja revizoro. Dum la emeritaj jaroj li estis submonaĥejestro. Li kolektis 447 popolkantojn, krome li estis kalkulisto (parkere li kalkulis nombrojn). Unufoje li ricevis premion.

## Elektitaj kontribuoj 
* *Marcus Tullius Cicero beszéde Manilius törvényjavaslata mellett a néphöz.* (1846)
* *A csornai premonstrei kanonokok keszthelyi katolikus algimnáziumi ifjak 1861/62-1873/74. érdemsorozata.* (1862-1874)

## Fontoj 
* biografio hungare
* katolika leksikono (legebla en la 3-a alineo)

## Referencoj 
Kategorio:Hungaraj premonstrataj monaĥoj
Kategorio:Hungaraj instruistoj
Kategorio:Hungaraj kalkulistoj
Imre Endre Kovács

**Imre Endre Kovács** [kovAĉ], laŭ la hungarlingve kutima nomordo **Kovács Imre Endre** estis hungara pastro, premonstrata monaĥo, kateĥisto.

 naskiĝis  en Nemesgulács, li mortis  en Csorna.

## Biografio 
 maturiĝis en premonstrata gimnazio en Keszthely en 1944, poste li aliĝis al la premonstrata ordeno en Csorna. Tie li monaĥiĝis en 1948, jaron poste li pastriĝis en Pannonhalma. Komence li estis kateĥisto en Pesterzsébet, sed en 1950 la ŝtato malpermesis funkciadon de la ordenoj, tial poste li membriĝis en diocezo de Vác. Li estis pastro kaj kateĥisto en Csanytelek (1951-1954), Szolnok, respektive Pesterzsébet, Szentes (1957-1959) Kecskemét (1959-1983). Intertempe li doktoriĝis el teologio en 1970 en Centra Teologia Akademio. Depost fino de la socialismo la monaĥaro refondiĝis, Kovács estis bibliotekisto kaj arkivisto en monaĥejo de Csorna ekde 1993, 2 jarojn poste li finis arkivistan kurson en Scienca Universitato Loránd Eötvös. Tiutempe jardekon li estis paroĥestro en Farád, krome li estis ankaŭ monaĥejestro. Li ricevis premion en 2009.

## Elektitaj kontribuoj 
* *A kecskeméti Szt Erzsébet templom története.* (1989)
* *A Premontrei Rend története.* (1993)
* *Fejezetek a Csornai Prépostság történetéből.* Bp., 1994. (1994; pli mallonge: 1996)
* *A premontrei rend szerepe és kulturális tevékenysége Magyarországon.* (1997)

## Fontoj 
* biografio hungare kun fotoj
* katolika leksikono (legebla pli malsupre)
* biografio hungare

## Referencoj 
Kategorio:Hungaraj pastroj
Kategorio:Hungaraj premonstrataj monaĥoj
Kategorio:Hungaraj kateĥistoj
Stelkaprimulgo

La **Stelkaprimulgo** aŭ **Stelpunkta kaprimulgo**, *Caprimulgus stellatus*, estas birda specio de la familio de kaprimulgedoj, kiu reproduktiĝas en centra Etiopio, norda kaj nordokcidenta Kenjo kaj suda Suda Sudano.

La Stelkaprimulgo tendencas enloĝi malaltaltitudajn kaj sekajn vivejojn kiel ekzemple la laf-disŝutitaj kampoj, ŝtonaj aŭ sablaj duondezertoj, kreskantaj herbejoj same kiel malfermaj arbustejoj.

Stelkaprimulgo kunhavas fizikan similecon kun la Senornama kaprimulgo (*Caprimulgus inornatus*) ĉar ili estas ambaŭ malgrandaj ĝis mezgrandaj kun proporcie grandaj kapoj. Escepte la Stelkaprimulgo havas klaran blankan makulon sur sia gorĝo apartigita per malhelaj linio kaj angulo de siaj vostoj

## Referencoj 
## Eksteraj ligiloj 
Kategorio:Kaprimulgoformaj
Kategorio:Birdoj de Orienta Afriko
Kaŝtanventra turdo

La **kaŝtanventra turdo** () estas sudamerika birdospecio el la familio de turdedoj.

## Taksonomio
Laŭ AviList, jen ĉi-sube la listo de la akceptitaj taksonoj por tiu specio, kaj ties Esperantaj nomoj.

## Aspekto
La kaŝtanventra turdo kreskiĝas ĝis longo de ĉirkaŭ 25 cm. La plenkreska masklo havas nigran kapon, nigran gorĝon kun iom da blanka strieco, malhelgrizan dorson kaj malhelbrunajn flugilojn kaj voston. La supra brusto estas palgriza kaj la malsupra brusto kaj ventro estas ruĝbrunaj. La beko estas flava, la mallarĝaj okulringoj estas oranĝaj kaj la kruroj estas senbrile flavaj. La ino aspektas simila sed iom pli senbrila. Ĝi estas la sola turdo en la genro *Turdus* kun ruĝbruna ventro trovebla en la nordaj Andoj. La kanto ne estas ofte eldirata, sed konsistas el serio de nekoheraj frazoj kun iom da zumoj kaj mallongaj triloj inter ili.

## Referencoj
* BirdLife International 2004. Platycichla leucops. 2006 IUCN Ruĝa Listo de Minacataj Specioj. Elŝutita la 26an de julio 2007.

Kategorio:Turdedoj
Kategorio:Birdoj de Ameriko
Plumbodorsa turdo

La **plumbodorsa turdo** () estas sudamerika birdospecio el la familio de turdedoj.

## Taksonomio
Laŭ AviList, jen ĉi-sube la listo de la akceptitaj taksonoj por tiu specio, kaj ties Esperantaj nomoj:

*Passeriformes - paseroformaj
**Turdidae - turdedoj
****Turdus* Linnaeus, C, 1758 - turdo
*****Turdus reevei* Lawrence, GN, 1869 - plumbodorsa turdo

## Distribuo kaj habitato
La plumbodorsa turdo troviĝas en Ekvadoro kaj Peruo. Ĝi vivas en malaltaj arbaroj kaj humidaj tropikaj kaj subtropikaj montarbaroj.

## Referencoj
Kategorio:Turdedoj
Kategorio:Birdoj de Ameriko
Tutafrika kaprimulgo

La **Tutafrika kaprimulgo** aŭ **Marĉa kaprimulgo**, *Caprimulgus natalensis*, laŭ kio ankaŭ *Natala kaprimulgo*, estas birda specio de la genro de kaprimulgoj, kiu estas krepuskula kaj noktula birdo en la familio de kaprimulgedoj en Afriko. Ĝi estas dise distribuata tra sub-Sahara Afriko, sed ĉefe en Demokratia Respubliko Kongo kaj en apudaj landoj.

La Marĉa kaprimulgo troviĝas kiel tiu alterantiva ordinara nomo sugestas, en marĉoj, sed ankaŭ en arbarbordoj.

Kiel ĉe aliaj kaprimulgoj, ankaŭ tiu specio pro sia makuleca sablobruna aspekto bone kamufliĝas sur grundo de sekaj foliaro kaj herbaro. Same, ĝi manĝas ĉefe fluginsektojn, helpite de bridaj harecplumetoj.

## Referencoj 
## Eksteraj ligiloj 
* Marĉa kaprimulgo - Speciteksto en *The Atlas of Southern African Birds*.

Kategorio:Kaprimulgoformaj
Kategorio:Birdoj de Afriko
Kristine Lunde-Borgersen

**Kristine Lunde-Borgersen**, ĝis julio 2009 **Kristine Lunde**, estas norvega manpilkistino. Ŝi naskiĝis la 30-an de marto 1980 en Kristiansand, do nun estas -jaraĝa. Inter la jaroj 2001 kaj 2013 ŝi estis kerna membro de la norvega virina nacia teamo de manpilkado - sume en tiuj 12 jaroj ŝi sukcesis pri 496 goloj. Interalie ŝi partoprenis en la matĉoj de la virina eŭropa ĉampionado de manpilkado 2008, kie ŝia nacia teamo venkis, kaj en tiu ĉampionado elektiĝis la plej bona manpilkistino de la turniro. 

Krome ŝi kun la nacia teamo ankaŭ partoprenis la konkurojn de la somera olimpiko 2008 en Pekino, somera olimpiko 2012 en Londono kaj somera olimpiko 2016 en Rio-de-Ĵanejro - en 2008 kaj 2012 la teamo sume akiris la oran medalon kaj en 2016 bronzan.

## Eksteraj ligiloj 
* Kristine Lunde-Borgersen en la retejo de la Eŭropa Manpilka Federacio ()
* Kristine Lunde-Borgersen en datumaro de la Norvega Olimpika Komitato ()
* Kristine Lunde-Borgersen en la retejo de la Internacia Olimpika Komitato ()
* Kristine Lunde-Borgersen en la retejo *Olympedia* ()

Kategorio:Norvegaj manpilkistoj
Emma Herwegh

**Emma Charlotte HERWEGH** (naskiĝinta la  en Magdeburg, mortinta la  en Parizo) estis feminisma kaj demokratia agitadantino kaj verkistino. Edzigis ŝi en 1843 la verkiston Georg Herwegh.

Estante filino de silkaĵfabrikanto ŝi ĝuis elstare bonan kaj buntan edukadon (i.a. pri literaturo, historio, pianludado, pentrado). La edzon ŝi helpis je politikaj renversplanoj. Ŝi troviĝis en Parizo de 1844 partoprenonte kampanjon de liberaj korpusoj marŝantaj al Badenio en 1848. Inter 1850 kaj 1852 ŝi vivis sole en Nico kie ŝi konatiĝis kun italaj liberecbatalantoj. La edzon si revidis nur en 1853, en Zuriko. Post amnestia garantio ili transloĝiĝis al Baden-Baden en 1866; vidviniĝinte ŝi iris en 1877 Parizon. Tie ŝi laboris kiel tradukistino. Frank Wedekind lernis ĉe ŝi la francan lingvon kaj enamiĝis al ŝi. 

## Eksteraj ligiloj
**Bibliotheca Augustana*
*Otto Pohl: "Emma Herwegh" - ĉe: *Arbeiter-Zeitung,* 1.4.1904, p. 3 
**Das Personenlexikon des Kantons Basel-Landschaft* (1997)
*"Liebe, Freiheit. Trenn es, wer es kann, bei mir ist's eins" - ĉe: *demokratisches-deutschland.de*
Karin Mortensen

**Karin Mortensen** - plena nomo **Karin Ørnhøj-Mortensen** - estas dana manpilkistino. Ŝi naskiĝis la 26-an de septembro 1977 en Arhuzo, do nun estas -jaraĝa. Inter la jaroj 2000 kaj 2012 ŝi estis kerna membro de la dana virina nacia teamo de manpilkado - sume en tiuj 12 jaroj ŝi kunkonkuris en 233 internaciaj matĉoj. 

Interalie ŝi partoprenis en la matĉoj de la virina eŭropa ĉampionado de manpilkado 2002, kie ŝia nacia teamo venkis (je la tria fojo en la historio de la evento), kaj en tiu ĉampionado elektiĝis la plej bona manpilkistino de la turniro. Krome ŝi kun la nacia teamo ankaŭ partoprenis la konkurojn de la somera olimpiko 2000 en Sidnejo kaj somera olimpiko 2004 en Ateno, kie ambaŭfoje la teamo akiris la oran medalon.

## Vidu ankaŭ 
* Danio en la Somera Olimpiko 2000
* Danio en la Somera Olimpiko 2004

## Eksteraj ligiloj 
* Karin Mortensen en la retejo de la Eŭropa Manpilka Federacio ()
* Karin Mortensen en la retejo de la Internacia Olimpika Komitato ()
* Karin Mortensen en la retejo *Olympedia* ()

Kategorio:Danaj manpilkistoj
Was bisher geschah

***Was bisher geschah*** (laŭvorte *Kio pasis ĝis nun*) estas germanlingva podkasto pri historio kiu de aprilo 2024 ĉiulunde publikiĝas. Kreas ĝin Joachim Telgenbüscher, redakciestro de la popularhistoriaj magazinoj *GEO Epoche* kaj *P.M. History*, kaj Nils Minkmar, ĵurnalisto de Süddeutsche Zeitung kaj eksa felietonfaranto ĉe Frankfurter Allgemeine Zeitung.

Post 104 epizodoj Wondery, podkast-reto de Amazon, decidis ĉesigi la tuton en aŭtuno 2025. Danke al amasfinancada kampanjo tamen ebligis ĝian daŭrigon.

Laŭ fona filozofio de klerigo pri historio estas utiligo de iamaj aĵoj por la solvo de estantaj kaj estontaj problemoj. Krome helpu historia kleriĝo pli atente kompreni aktualaĵojn. Priparolatas dramoj, triumfoj, okazoj kaj personecoj de la estinteco kies  agadoj iel efikas eĉ hodiaŭ. Sekve la temaro inkluzivigas ekz. politikajn intrigojn en la Romia Imperio, manipuladojn de religiaj fanatikuloj de la frua Moderna Epoko kaj ĉian ajn nuntempan ekstremismon. La tiel pritraktata idearo estas tre bunta kaj, intencite, ne ĉiam en kunteksto - almenaŭ je la unua vido. Mirigo de la aŭskultantaro do kreu komprenon de interplektiĝoj sur alta nivelo.

Memkompreneble gravuloj gravas por havi elirpunktojn: inter la jam honoritaj personoj menciindas Otto von Bismarck, Napoleon Bonaparte, Gudrun Ensslin, 
Otto Blankenstein, Agatha Christie, Charles de Gaulle, Werner Best, Josif Stalin, Coco Chanel, Emma Herwegh, Pocahontas, Heinrich Kramer, Ĝingis-Ĥano, Harald la 3-a (Norvegio), imperiestro Komodo kaj Hanibalo. Ĝi estas disaŭdigita pere de Spotify, Apple Podcast, *RTL+*  kaj *Antenne Bayern*.

Laŭdeblas la akurata, relative longdaŭra sed ne malrava rakontostilo, kun evito de troŝarĝo per jardatoj. Aktualigon de homaj agoj kaj interesaj komparoj tra la tuta historio de kvin kontinentoj pozitive emfazas aliaj.

## Notoj 
Kategorio:Podkastoj
Giganta turdo

La **giganta turdo** () estas sudamerika birdospecio el la familio de turdedoj.

Ĝi estas konsiderata kiel la plej granda turdo el Sudameriko. Plenkreskuloj estas inter 28 ĝis 33 cm longaj kaj inter 128 to 175 g pezaj.

## Taksonomio
Laŭ AviList, jen ĉi-sube la listo de la akceptitaj taksonoj por tiu specio, kaj ties Esperantaj nomoj.

## Aspekto
Plenkreskuloj longas 28 ĝis 33 cm kaj pezas 128 ĝis 175 g, averaĝe 141 g, kio faras la specion la plej granda membro de la vaste disvastigata genro *Turdus*, kaj unu el la plej grandaj turdoj, kvankam la Amamia turdo (*Zoothera major*) kaj la Blua fajfoturdo (*Myophonus caeruleus*) povas egali aŭ superi ĝin laŭ grandeco. Ĝi facile identigeblas per sia flavec-oranĝa beko kaj kruroj kaj flava ringo ĉirkaŭ la okulo. Iom da seksa dimorfismo foje ĉeestas, kaj maskloj havas pli forte kolorajn krurojn kaj okulringojn. Vostoplumoj estas longaj. La plumaro estas nigrecbruna, pli malhela sur flugiloj kaj vosto kaj pala sur la ventro. Junuloj estas ĉefe verdec-grizaj kun pala ventro kaj kelkaj makuloj de flavecbruna koloro sur la kapo kaj flugiloj. Subspecioj montras subtilajn diferencojn en koloraro, kaj *T. f. ockendeni* estas la plej malhela, sekvata de *T. f. quindio* kaj de *T. f. gigantodes*. La plej palaj subspecioj estas *T. f. gigas*, *T. f. cacozelus* kaj *T. f. fuscater*. Albinismaj specimenoj ekzistas, sed ili estas tre maloftaj.

## Referencoj
Kategorio:Turdedoj
Kategorio:Birdoj de Sudameriko
Nycke Groot

**Nycke Groot**, pasporte **Cornelia Groot**, estas nederlanda manpilkistino. Ŝi naskiĝis la 4-an de majo 1988 en Alkmaar, do nun estas -jaraĝa. Inter la jaroj 2004 kaj 2021 ŝi estis kerna membro de la nederlanda virina nacia teamo de manpilkado - sume en tiuj 18 jaroj ŝi sukcesis pri 439 goloj. Interalie ŝi partoprenis en la matĉoj de la virina eŭropa ĉampionado de manpilkado 2016, kie ŝia nacia teamo atingis la duan lokon, kaj en tiu ĉampionado elektiĝis la plej bona manpilkistino de la turniro. Krome ŝi kun la nacia teamo ankaŭ partoprenis la konkurojn de la somera olimpiko 2016 en Rio-de-Ĵanejro kaj somera olimpiko 2021 en Tokio - tie la teamo sume akiris la kvaran respektive kvinan rangon.

## Eksteraj ligiloj 
* Nycke Groot en la retejo de la Eŭropa Manpilka Federacio ()
* Nycke Groot en la retejo de la Nederlanda Olimpika Komitato (, arkivigita je la stato de julio 2024)
* Nycke Groot en la retejo de la Internacia Olimpika Komitato ()
* Nycke Groot en la retejo *Olympedia* ()

Kategorio:Nederlandaj manpilkistoj
Ciboušov

**Ciboušov** () estas vilaĝo en Ĉeĥio, parto de urbo Klášterec nad Ohří en distrikto Chomutov. Ĝi troviĝas proksimume 2,5&nbsp;km nordoriente de Klášterec nad Ohří. En la jaro  ĉi tie vivis .

Ciboušov situas en katastra teritorio **Miřetice u Klášterce nad Ohří** kun areo 5,78&nbsp;km². 

## Historio 
La unua skribmencio pri la vilaĝo devenas el la jaro 1367.

Ekde duono de la dek kvara jarcento venadis en la ĉirkaŭaĵon prospektoroj de imperiestro Karolo la 4-a, kiuj ĉi tie serĉis kaj minis jaspojn kaj ametistojn. La akiritaj duongemoj estis uzitaj al kahelado de muroj en  kapelo de sankta Venceslao en katedralo en Praga burgo, al kahelado de kapeloj en la burgo Karlštejn kaj kapelo de la burgo de imperiestro en Tangermünde.

## Loĝantaro 
## Pluaj fotoj

Ciboušov - čp. 166.jpg|Ciboušov, domo
Ciboušov - kaple.jpg|Ciboušov, kapelo

Kategorio:Klášterec nad Ohří
Kategorio:Vilaĝoj en distrikto Chomutov
Kategorio:Setlejoj en Mosta baseno
Anna Kristensen

**Anna Kristensen** - pasporte **Anna Opstrup Kristensen** - estas dana manpilkistino. Ŝi naskiĝis la 25-an de oktobro 2000 en Skanderborg, do nun estas -jaraĝa. Ekde la jaro 2019 ŝi estas kerna membro de la dana virina nacia teamo de manpilkado. Interalie ŝi partoprenis en la matĉoj de la Virina monda ĉampionumo de manpilkado 2021 kaj 2023, kie ŝia nacia teamo ambaŭfoje akiris la trian, bronzan rangon, kaj ankaŭ konkuris en la virina eŭropa ĉampionado de manpilkado 2022 kaj 2024. Tie ŝia nacia teamo ambaŭfoje atingis la duan, arĝentan lokon, kaj en la ĉampionado de 2024 Anne Kristensen elektiĝis la plej bona manpilkistino de la turniro.

## Eksteraj ligiloj 
* Anna Kristensen en la retejo de la Internacia Federacio de Manpilkado ()
* Anna Kristensen en la retejo de la Eŭropa Manpilkada Federacio ()

Kategorio:Danaj manpilkistoj
Nigrakapuĉa turdo

La **nigrakapuĉa turdo** () estas sudamerika birdospecio el la familio de turdedoj.

## Taksonomio
Laŭ AviList, jen ĉi-sube la listo de la akceptitaj taksonoj por tiu specio, kaj ties Esperantaj nomoj:

*Passeriformes - paseroformaj
**Turdidae - turdedoj
****Turdus* Linnaeus, C, 1758 - turdo
*****Turdus olivater* (de Lafresnaye, NFAA, 1848) - nigrakapuĉa turdo
******Turdus olivater sanctaemartae* (Todd, WEC, 1913)
******Turdus olivater caucae* (Chapman, FM, 1914)
******Turdus olivater olivater* (de Lafresnaye, NFAA, 1848)
******Turdus olivater kemptoni* Phelps, WH Sr; Phelps, WH Jr, 1955
******Turdus olivater paraquensis* Phelps, WH Sr; Phelps, WH Jr, 1946
******Turdus olivater duidae* Chapman, FM, 1929
******Turdus olivater roraimae* Salvin, O; Godman, FD, 1884
******Turdus olivater ptaritepui* Phelps, WH Sr; Phelps, WH Jr, 1946

## Distribuo kaj habitato
Ĝi troviĝas ĉefe en Venezuelo kaj en kelkaj partoj de Kolombio (ĉefe en la Sierra Nevada de Sankta-Marta), en uesta Gujano kaj ekstremnorda Brazilo (Rorajmo).

Ĝiaj natura vivejo estas subtropikaj aŭ tropikaj humidaj montarbaroj kaj alt-altitudaj arbustaroj.

## Aspekto 
La Nigrakapuĉa turdo estas ĉirkaŭ 23-24 cm longa. La masklo de la nomiga subspecio *olivater* havas nigrajn kapon, kolon kaj bruston, dum la dorso estasbruneca pli hela ĉeventre. La beko kaj ĉirkaŭokula ringo estas brilflavaj kaj ankaŭ la piedoj estas flavecaj. La inoj estas verdecbrunaj supre kun grizecaj kapo kaj malsupraj partoj; ankaŭ iliaj bekoj kaj piedoj estas grizaj.

## Referencoj
Kategorio:Turdedoj
Kategorio:Birdoj de Sudameriko
Saint-Pons (apartigilo)

**Saint-Pons** ([]) aperas en la  toponimoj de pluraj komunumoj.

## Francio 
* Saint-Pons (Alpoj de Alta Provenco), en la departemento Alpes-de-Haute-Provence.
* Saint-Pons (Ardèche), en la departemento Ardèche.
* Saint-Pons-de-Thomières, en la departemento  Hérault nomighis tiel en 1979 kaj antaue estis la sidejo de la «arondismento Saint-Pons» ĝis la forstreko de tiu arondismento en 1926.
* Saint-Pons-de-Mauchiens, en la departemento  Hérault.
* Saint-Pons-la-Calm, en la departemento  Gard.

## Kanado 
* Saint-Pons (Nouveau-Brunswick), vilaĝo de Nouveau-Brunswick.
Henny Reistad

**Henny Reistad** (naskiĝis la  en Oslo) estas norvega manpilkistino. Ekde la jaro 2018 ŝi estas kerna membro de la norvega virina nacia teamo de manpilkado - sume ĝis la fino de 2025 ŝi jam sukcesis pri 533 goloj. Interalie ŝi partoprenis en la matĉoj de la virina eŭropa ĉampionado de manpilkado 2022, kie ŝia nacia teamo venkis, kaj en tiu ĉampionado elektiĝis la plej bona manpilkistino de la turniro. Ankaŭ en la virina eŭropa ĉampionado de manpilkado 2020 kaj 2024 la teamo kun ŝi venkis, same en la virina monda ĉampionado de manpilkado 2021 kaj 2025, nur en la eldono de 2023 esceptokaze nur atingiĝis la dua, arĝenta loko. Krome ŝi kun la nacia teamo ankaŭ partoprenis la konkurojn de la kaj somera olimpiko 2021 en Tokio kaj somera olimpiko 2024 en Parizo - en 2024 la teamo sume akiris la oran medalon kaj en 2021 bronzan.

## Eksteraj ligiloj 
* persona fotopaĝo en la socia retejo *Instagram*
* Henny Reistad en la retejo de la Internacia Federacio de Manpilkado ()
* Henny Reistad en la retejo de la Eŭropa Manpilka Federacio ()
* Henny Reistad en la retejo de la Internacia Olimpika Komitato ()
* Henny Reistad en la retejo *Olympedia* ()

Kategorio:Norvegaj manpilkistoj
Isabelle Gulldén

**Isabelle Gulldén** estas sveda manpilkistino. Ŝi naskiĝis la 29-an de junio 1989 en la kvartalo Sävedalen de la urbo Partille, antaŭurbo de Gotenburgo, do nun estas -jaraĝa. Inter la jaroj 2007 kaj 2020 ŝi estis kerna membro de la sveda virina nacia teamo de manpilkado - sume en tiuj 14 jaroj ŝi sukcesis pri 846 goloj. Interalie ŝi partoprenis en la matĉoj de la virina eŭropa ĉampionado de manpilkado 2014, kie ŝia nacia teamo atingis la trian lokon, kaj en tiu ĉampionado elektiĝis la plej bona manpilkistino de la turniro.

## Personaj informoj 
En 2020 ŝi edziniĝis al la manpilkista kolego Linus Persson, kiu post la nupto alprenis ŝian familian nomon kaj ekde tiam do nomiĝas Linus Gulldén.

## Eksteraj ligiloj 
* Isabelle Gulldén en la retejo de la Eŭropa Manpilka Federacio ()
* Isabelle Gulldén en la retejo de la Sveda Olimpika Komitato ()
* Isabelle Gulldén en la retejo de la Internacia Olimpika Komitato (, germane kaj alilingve)
* Isabelle Gulldén en la retejo *Olympedia* ()

Kategorio:Svedaj manpilkistoj
Anja Hammerseng-Edin

**Anja Hammerseng-Edin**, nomo ekde 2013, naskonomo **Anja** Marie **Edin**, estas norvega manpilkistino. Ŝi naskiĝis la 5-an de februaro 1983 en Porsgrunn en la provinco Telemark, do nun estas -jaraĝa. Inter la jaroj 2006 kaj 2013 ŝi estis kerna membro de la norvega virina nacia teamo de manpilkado - sume en tiuj 7 jaroj ŝi sukcesis pri 143 goloj. Interalie ŝi partoprenis en la matĉoj de la virina eŭropa ĉampionado de manpilkado 2012, kie ŝia nacia teamo atingis la duan lokon, kaj en tiu ĉampionado, ankoraŭ sub la naskonomo Anja Edin, elektiĝis la plej bona manpilkistino de la turniro.

## Eksteraj ligiloj 
* Anja Edin en la retejo de la Eŭropa Manpilka Federacio ()
* Anja Edin en la datumaro de la Norvega Olimpika Komitato ()

Kategorio:Norvegaj manpilkistoj
Kategorio:GLAT-sportistoj
Gro Hammerseng-Edin

**Gro Hammerseng-Edin** - jen la nomo ekde 2013, naskonomo **Gro Hammerseng** - estas norvega manpilkistino. Ŝi naskiĝis la 10-an de aprilo 1980 en Gjøvik, tiam en la provinco Oppland, nun ekde 2020 en la provinco Innlandet, do nun estas -jaraĝa. Inter la jaroj 2000 kaj 2010 ŝi estis kerna membro de la norvega virina nacia teamo de manpilkado - sume en tiuj 11 jaroj ŝi sukcesis pri 631 goloj. Interalie ŝi partoprenis en la matĉoj de la virina eŭropa ĉampionado de manpilkado 2004 kaj la virina eŭropa ĉampionado de manpilkado 2006, kie ŝia nacia teamo ambaŭfoje venkis, kaj kie ŝi ambaŭfoje elektiĝis la plej bona manpilkistino de la turniro. Ŝi ankaŭ estis en la teamo en 2010, kiam same atingiĝis la ora medalo, do unua rango, kaj en 2002, kiam rezultis arĝenta medalo. En 2001 kaj 2007 en la virina monda ĉampionado de manpilkado ŝi same kun la nacia teamo atingis mondan arĝentan medalon. Krome ŝi kun la nacia teamo ankaŭ partoprenis la konkurojn de la somera olimpiko 2008 en Pekino, kie la teamo sume triumfe akiris la oran medalon, kaj Gro elektiĝis la fina flagoportanto de la norvega atleta reprezantaro. Antaŭ kaj en tiu somera olimpiko ŝi engaĝiĝis en kampanjo de Amnestio Internacia kiu atentigis pri la nekontentiga stato de homaj rajtoj en la Popola Respubliko de Ĉinio, aparte pri la situacioj de multaj ujguroj kaj tibetanoj, sed ne nur tiuj.

## Eksteraj ligiloj 
* Gro Hammerseng-Edin en la retejo de la Eŭropa Manpilka Federacio ()
* Gro Hammerseng-Edin en la retejo de la Internacia Olimpika Komitato ()
* Gro Hammerseng-Edin en la retejo *Olympedia* ()

Kategorio:Norvegaj manpilkistoj
Kategorio:GLAT-sportistoj
Cinĝou

*Ne miskomprenu kun Ĉinĝou!*

**Cinĝou** per simpligita ĉina skribo **钦州,** per tradicia ĉina skribo **欽州,** per pinjino *Qīnzhōu,* laŭ poŝto *Yamchow* aŭ *Yen Chow* estas prefektujnivela milionurbo, ankaŭ marhaveno en provinco Gvanŝio en Ĉina Popola Respubliko.
eta|maldekstre|

## Demografio 
Antaŭ la fino de 2024 la prefektujnivela loĝantaro estis  homoj.

## Geografio 
La prefektujnivela areo troviĝas laŭ la Tonkina Golfo sur areo  km² kaj administras 4 dividojn. La teritorio kuŝas 12 m super la marnivelo (averaĝe). Beihai troviĝas 72, provinca sidejo Naningo 102, Hajfongo 234, Ŝanhajo 1637, ĉefurbo Pekino 2130 km laŭ https://www.distancefromto.net/.

## Historio 
La areo origine apartenis al Gŭangdongo kaj estis transdonita al Gvanŝio en 1965. La urbo origine estis distrikto, en 1992 Cinĝou estis levita al prefektujnivela urbego.

## Ekonomio 
Tiu teritorio estis dum multaj jarcentoj "la centro de ĉina transtera komerco kun Hindoĉinio". La industrio fabrikas vaste: kemiaĵoj, elektronikaĵoj, ŝtaloj, maŝinoj, nutraĵoj, paperoj kaj nature estas ankaŭ ŝipkonstruado. Kultivado de grenoj, fruktoj, bredado de porkoj, testudoj, ostroj kaj fiŝkaptado estas signifaj en la ĉirkaŭaj regionoj.

## Edukado 
Cinĝou estas universitata urbo.

## Trafiko 
eta|maldekstre|
La milionurba areo estas bone ligata kun la tutlanda fervoja kaj ĉefvoja retoj. En 2022 la unua fervoja-mara aŭtomata kontenerterminalo de Ĉinio estis komisiita. 

## Klimato 
La klimato estas humida subtropika klimato kun musona influo laŭ klimata klasifiko de Köppen: Cwa kun mallongaj, mildaj vintroj kaj longaj, varmaj kaj humidaj someroj. La jara averaĝa temperaturo estas  kaj varias inter . Jare averaĝe pluvas 2187 mm, en ĉiuj monatoj pluvas kun kulmino junie kaj julie. La urbo ricevas averaĝe 1 721 horojn da sunbrilo ĉiujare.

## Vidindaĵoj 
* ĉe la haveno  trans la golfo pendoponto kun totala longo de preskaŭ 8 km kaj ĉefa interspaco de 1 098 m

## Ĝemelurboj 
* 

## Fontoj 
* WikiTrans

Kategorio:Prefektujnivelaj urboj de Ĉinio
Salvadora kaprimulgo

La **Salvadora kaprimulgo** aŭ *kaprimulgo de Salvadori*, *Caprimulgus pulchellus*, estas birda specio de la familio de kaprimulgedoj, kiu vivas kaj reproduktiĝas en Indonezio. Ĝi estas indiĝena de la insuloj Sumatro kaj Javo. Ilia natura habitato estas subtropikaj aŭ tropikaj malsekaj arbaroj de malaltaj teroj kaj montarbaroj. Ĝi estas minacata pro habitatoperdo.

Kiel ĉe aliaj kaprimulgoj, ankaŭ tiu specio pro sia makuleca sablobruna aspekto bone kamufliĝas sur grundo de sekaj foliaro kaj herbaro. Same, ĝi manĝas ĉefe fluginsektojn. 

## Referencoj 
## Eksteraj ligiloj 
Kategorio:Kaprimulgoformaj
Kategorio:Birdoj de Indonezio
Kajumangi kaprimulgo

La **Kajumangi kaprimulgo**, *Caprimulgus griseatus*, estas birda specio de la familio de kaprimulgedoj, kiu vivas kaj reproduktiĝas en Filipinoj. Tiu specio estis iam konsiderita samspecia kun la Sudazia kaprimulgo, sed estis proklamita kiel sia propra aparta specio pro diferencoj en alvokoj. 

## Aspekto kaj taksonomio 
eBird jene priskribas tiun specion: "Bone kamuflita noktobirdo, endemia de Filipinoj. Enloĝas malfermajn areojn en prerioj, same kiel arbustan arbarrandon kaj ŝtonajn rivermarĝenojn. Komplekse desegnita grizbruna, sed sen la blankaj gorĝo kaj vostopintoj de Filipina kaprimulgo, kaj havas malpli kontrastan flugilbildon en ripozo. Aŭskultu por ĝia kanto, hela, altiĝanta "j'ŭii!", averaĝe pli klara kaj malpli zuma ol la kanto de la proksime rilata Sudazia kaprimulgo (sub kiu la Kajumangi kaprimulgo iam estis traktita kiel subspecio). Malgranda konata Mindanao-populacio povas esti apartaj klasifik-grupoj."

Ĝi estis iam konsiderata samspecia kun la Sudazia kaprimulgo, kvankam ĝi estas ege diferenca en voĉo. La ordinara nomo Kajumangi estas Tagaloga vorto por bruna, ofte uzata pro priskribi homan haŭtkoloron. 

### Subspecioj 
Oni agnoskis jenajn du subspeciojn:

* *C. g. griseatus*– En Luzono, Katanduanoj, Sibujano, Mindoro, Negroso kaj Cebuo
* *C. g. mindanensis* – En Mindanao; malbone konata sen ĵus konfirmitaj registroj, eble eĉ diferenca specio.

## Ekologio kaj kutimaro 
Ĉi tiu specio estas insektomanĝanto. Ĝi manĝas dumfluge kaj falkas (akcipitras) flugajn insektojn.

Reproduktaj kutimoj estas malbone konataj sed la reprodukta sezono supozeble estas ĉirkaŭ marto ĝis majo.

## Habitato kaj konservostatuso 
Ĝi troveblas en prerio, malferma maldensarbaro, arbaro kun arbustaroj, kamparo, riverbordoj kaj sekiĝintaj fluejoj. Tiu specio estis registrita en areoj same altaj kiel ĝis 1 500 metroj super marnivelo.

Ĉi tiu estas lastatempe disfendita specio kaj ankoraŭ devas esti taksita de la Internacia Unio por Konservado de Naturo. Oni kredas, ke tiu birdo estas ofta en sia vivejo. Tamen, kiel la plej multaj specioj en Filipinoj, ĝia populacio daŭre estas verŝajne sur la malkresko pro rapida urbigo kaj habitatodegenero.

## Referencoj 
## Eksteraj ligiloj 
Kategorio:Kaprimulgoformaj
Kategorio:Birdoj de la Filipinoj
Blizanci

**Blizanci** (makedone: Близанци) - estas vilaĝo en la Municipo Kratovo, en la Nordorienta Regiono de Norda Makedonio. 

## Geografio kaj loko 
La vilaĝo Blizanci situas en la sudorienta parto de la Municipo Kratovo. Sude ĝi limas al la Municipo Probiŝtip. Ĝi estas montvilaĝo, situanta je alteco de 900 - 1400 metroj super marnivelo. La vilaĝo estas ligita al la urbo Kratovo per asfalta vojo. Ĉi tiu vojo kondukas de Blizanci norden al la montvilaĝoj Muŝkovo, Neĵilovo kaj Kavrak, kiuj estas parto de la Municipo Kratovo. Ĉi tiuj vilaĝoj situas sur la deklivoj de la Osogovo-Montaro en la orienta parto de la municipo. La areo de la municipo Blizanci estas malgranda, kovrante areon de 5,5 km². El tio, arbaroj kovras areon de 370.6 ha, paŝtejoj 108.6 ha kaj plugtero 63.4 ha. 

## Ekonomio 
La vilaĝo estas tre malbone evoluinta rilate al agrikulturo. Tamen, la vilaĝo havas agrikulturan kaj forstadan funkcion. Ĉe la enirejo de la vilaĝo troviĝas la konstruaĵo de la regiona forstada unuo PE "Makedonski Ŝumi", kiu administras la arbarojn en ĉi tiu areo kaj la ĉirkaŭa regiono. Sur la norda deklivo direkte al Kratovo, estas tre densaj fagaroj, avelujoj, kverkoj kaj pinoj. Ilia ligno estas rikoltita ĉefe por fuelo, sed ankaŭ por la bezonoj de la konstruindustrio kaj mebloproduktado. La malavantaĝa situo de la vilaĝo alte en la montoj kontribuas al ĝia malgranda kaj konstante malkreskanta loĝantaro.

## Loĝantaro 
Blizanci estas tre malgranda vilaĝo, kiu en 1961 havis nur 57 loĝantojn. En 1994, la nombro malpliiĝis al 9 kaj estas sur la rando de delokiĝo. La vilaĝon loĝas ekskluzive makedonoj.[2] Laŭ la censo de 2002, la vilaĝo havis nur 6 loĝantojn, kaj laŭ la censo de 2021, nur 3 loĝantoj loĝis tie, ĉiuj makedonoj.

## Referencoj 
En tiu ĉi artikolo estas uzita traduko de teksto el vikipedia artikolo *Близанци* (makedona).

Kategorio:Komunumoj de Nord-Makedonio